Do lěta 1990 su w Luboraskej góli – mjazy Hochozu a Luborazom – wójaki Cerwjeneje armeje měli swóje kaserny a su tam z pancerami a drugim militariskim rědom jězdźili a zwucowali. Wóni su tam pak dawno pšec a něnto jo tam taka pšawa pusćina, prozna, z wjele pěskom a za wětšy źěl z chójcami, nalěwo a napšawo wót drogi z Turnowa do Luboraza.
Wšake jo se tam južo cyniło w slědnych lětach. Drogi a sćažki su napórali, aby se mógali tam luźe bližej zeznaś z teju wósebneju swójorazneju naturu. Wšykne pak su se wobjadne – politikarje rowno tak ako šćitarje a lubowarje pśirody –, až móžo a dej z togo hyšći wěcej nastaś, wósebnje za šćit a woplěwanje natury a za turizm.
szl_Latn szl_Latn